સંગીતકાર પ્રીતમ પહેલી જ વાર ધર્મા પ્રોડકશનની ફિલ્મમાં સંગીત આપશે
ફિલ્મના દિગ્દર્શક અયાન મુખર્જીના આગ્રહને વશ થઈ કરણ જોહરે આ નિર્ણય લીધો
સંગીતકાર શંકર-અહેસાન- લોય હોય કે વિશાલ શેખર હોય, કરણ જોહરને હંમેશા તેની ફિલ્મોનું સંગીત પસંદ પડે છે, પરંતુ અયાન મુખર્જી દિગ્દર્શિત તેની નવી ફિલ્મ 'યે જવાની હૈ દીવાની' માટે તેણે તેનો સૂર બદલાવ્યો છે. જાણવા મળ્યા મુજબ અયાનના દબાણને વશ થઈને કરણ જોહરે તેની કારકિર્દીમાં પ્રથમ વાર રણબીર કપૂર અને દીપિકા પદુકોણ અભિનીત ધર્મા પ્રોડકશનની આ ફિલ્મ માટે સંગીતકાર પ્રીતમ ચક્રબર્તીને સાઈન કર્યો છે.
આ ફિલ્મની નજીકના એક સૂત્રે જણાવ્યા પ્રમાણે, શંકર-અહેસાન-લોયે અયાનની પ્રથમ ફિલ્મ 'બેઠ અપ સિદ' માટે સારું સંગીત તૈયાર કર્યું હોવા છતાં આ વખતે અયાન પ્રીતમ સાથે કામ કરવા માગે છે. તેને નવી અને તાજી ધૂનોની જરૃર છે 'યે જવાની હૈ દીવાની'માં તેને પ્રીતમ સાથે કામ કરવું હોવાની વાત અયાને કરણ સમક્ષ રજૂ કરી ત્યારે કરણ અયાનની વાત સમજી ગયો અને તેણે તરત જ અયાનને આ માટે મંજૂરી આપી હતી. આ ફિલ્મની સ્ક્રિપ્ટ કરણને ઘણી ગમી છે અને તેને આ ફિલ્મ પર વિશ્વાસ હોવાથી કરણે અયાન માટે પોતાના નિયમમાં બાંધછોડ કરી હતી.''
કરણ જોહરે આ સમાચારને સમર્થન આપતા કહ્યું હતું કે, ''ધર્મા પ્રોડકશનની ફિલ્મમાં પ્રીતમ પ્રથમવાર સંગીત આપી રહ્યો છે. તેની સાથે કામ કરવા અમે ઘણા ઉત્સાહિત છે. અયાન અને પ્રીતમનું સંગીત દ્વારા થયેલું જોડાણ જોવું રસપ્રદ થશે.''